**МНОЖЕСТВО ПРИДОБИВКИ**

**ЗА СИНДИКАЛНИТЕ ЧЛЕНОВЕ СЕ ДОГОВОРИХА**

**В НОВИЯ ОБЩИНСКИ КОЛЕКТИВЕН ТРУДОВ ДОГОВОР – БУРГАС**

На 24.06.2022 г. благодарение на доброто социално партниране в община Бургас се сключи поредния колективен трудов договор.

Общинският колективен трудов договор е подписан от кмета на община Бургас – Димитър Николов, председателя на ОбКС на СБУ – Бургас – Константин Янков, председателя на общинската структура на СРСНПБ – Павел Чепов и председателя на РСО към КТ „Подкрепа“ – Огнян Маринов.

**С него Общинския координационен съвет на СБУ- Бургас успя да договори за синдикалните членове:**

* **по-големи размери на платения годишен отпуск** (чл. 24 ОбщКТД)**:**

- основния платен годишен отпуск по чл. 155, ал. 4 КТ за непедагогическия персонал - 30 работни дни, за детските градини - 31 работни дни;

- удължен платен годишен отпуск по чл. 155, ал. 5 от КТ и чл. 24, ал. 1 НРВПО за педагогическия персонал в детските градини - 57 работни дни;

- педагогическите спещалисги и непедагогическият персонал, преболедували COVID - 19, притежаващи епикриза и болничен лист, ползват по тяхно желание 10 работни дни допълнителен платен годишен отпуск над договорените в чл. 24. (чл. 24, т. 7 КТД);

* **служебен отпуск по чл. 161, ал. 1 КТ** (чл. 25 ОбщКТД):

- платен служебен отпуск в размер на десет работни дни за участие в семинари, курсове, научни конференции и др.;

- неплатен служебен отпуск в размер до 30 работни дни за повишаване на личната квалификация, участие в написване на учебници, участие в конкурси и др.

* **по-големи размери на основни работни заплати на непедагогическия персонал** (чл. 16, ал. 5)**:**

Индивидуалните основни работни заплати на непедагогическия персонал се формират от минималната работна заплата за страната, увеличена с не по-малко от 10 лева, вътрешно диференциране според заеманите длъжности и процент, съобразно възможностите на делегирания бюджет:

1. За длъжностите без образователна степен и професионална квалификация „портиер”, „хигиенист”, „прислужник-чистач” и др. подобни на тях - МРЗ+10 лева;

2. За длъжностите „пом.-възпитател” със средно образование без квалификация - 105% от МРЗ;

3. За длъжностите с квалификация .,пом.-възпитател", „пом.-готвач”. „огняр”, „охранител“ и др. подобни на тях - 110% от МРЗ;

1. За длъжностите с квалификация ,.готвач”, „домакин”, „касиер”, „технически секретар“, ЗАС и др, подобни на тях - 115% от МРЗ;
2. За длъжностите с квалификация „библиотекар”, „счетоводител”, „гл.счетоводител” и др. подобни на тях - 125% от МРЗ;

Договореностите се прилагат за служители със съответната професионална квалификация.

* **по-големи размери на следните допълнителни трудови възнаграждения** (чл. 20 ОбщКТД)**:**
* За професионално-квалификационната степен, която не е елемент на основната работна заплата:
* V ПКС - 40 лв.
* IV ПКС - 50 лв.
* III ПКС- 70 лв
* II ПКС - 95 лв .
* I ПКС - 115 лв.
* За образователна и научна степен „доктор"- 140 лв. ; „доктор на науките”- 170 лв., когато е свързана с изпълняваната работа.;
* За директори, учители и възпитатели в специални училища/дефектология/ - 45 лв.
* За преподаване на учебни предмети на чужд език без учебния предмет „чужд език” - не по-малко от 45 лв.
* Учебният час над минималната норма за задължителна преподавателска работа на педагогическия персонал се заплаща ежемесечно, както следва:
* За учител с висше образование и образователно-квалификационна степен „магистър” или „бакалавър” – 10,00 лв.
* За учител с висше образование, неотговарящ на изискванията за заемане на конкретната длъжност - 9,00 лв.
* За учител със средно образование - 8,00 лв
* На класните ръководители за консултиране на родители и ученици и водене на документацията на съответната паралелка - не по-малко от 50 лв. месечно само по време на учебните занятия. За учителите на групи в ДГ и ПИГ в училище, за групи за ЦО - не по- малко от 25 лв. месечно на учител.
* За работа с деца със СОП - не по-малко от 45 лв. за действително отработено време през периода на учебните занятия на директори и учители, преподаващи в паралелки и групи с деца със СОП.
* За педагогическите специалисти, извършващи допълнителна работа извън преките задължения, се заплаща допълнително като лекторски часове, както следва:
* За проверка на една писмена работа, конкурсен изпит, олимпиада и др. подобни в текстов или комбиниран формат - 0,5 лекторски часа;
* За проверка на една писмена работа, конкурсен изпит, олимпиада и др. подобни в тестов формат - 0,4 лекторски часа,
* За изпитване на един ученик във формите на задочно, дистанционно, кореспондентско, индивидуално и самостоятелно обучение;
* Председател на комисия - 0,5 часа;
* Член на комисия - 0,4 часа;
* Провеждане на консултации със задочници и зрелостици, които полагат втори ДЗИ – 1 час;
* Проверка на една писмена работа на ученик от държавен изпит по теория за придобиване на степен на професионална квалификация по специалност/професия - за всеки преподавател -1 час.
* **по-голям размер на обезщетения** (чл. 21, ал. 1 ОбщКТД)**:**

При прекратяване на трудовите правоотношения по чл.328, ал. 1, т. 1-3 се изплаща обезщетение в размер на брутното трудово възнаграждение на работника или служителя за срок от три месеца, ако същият остане без работа.

* **Осигуряване на социални дейности:**

- размерът на средствата за представително облекло на педагогическите специалисти, заместник-директорите без норма педагогическа работа и главния счетоводител - не по-малко от една минимална работна заплата за страната в рамките на утвърдения бюджет за всяка календарна година. (чл. 32, ал. 1 ОбщКТД);

- средства за работно облекло на непедагогическия персонал в размер не по-малко от 75 на сто от минималната работна заплата за страната, чийто срок на износване започва да тече от датата, следваща датата на получаването.

(чл. 32, ал. 2 ОбщКТД)

Кметът на Община Бургас награждава за принос в развитието на образованието в Община Бургас педагози с педагогически стаж над 20 г., упражнили правото си на пенсиониране след 01.01.2015 г. Размерът на наградата ще бъде съобразен с финансовите възможности на Община Бургас, но не по-малък от 250 лв. (чл. 33 ОбщКТД)

Общинският КТД влиза в сила от датата на неговото подписване и е валиден за две години.

Павлина Петрова,

гл. експерт-юрист

в Централата на СБУ